Sus eth pòt superior, fin e violat coma es bòrds d’ua recenta herida, li corrie ua borra leugèra, fòrça leugèra, coma era gojats precòci, borra plan fina que non l’enlaidie cèrtament; ath contrari, qu’ère dilhèu era soleta pincelada erosa d’aqueth ròstre semblable as pintures dera Edat Mieja, e hège era gràcia era tau borra de vier a acabar sus eth pic dret dera boca damb ua vorrugueta plan polida, que d’era gessien dus o tres peus vermelhs que ludien ara lum torçats coma petiti hius de coeire.